FI Euroopan unionin virallinen lehti C 332/3

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Lausunto nestemäisten tai kaasumaisten hiilivetyjen kaivauksia koskevasta toimilupahakemuksesta, ns. Muehlwegin toimilupa)

(ETA:n kannalta merkityksellinen teksti)

(2006/C 332/03)

Oelweg, jonka päätoimipaikan osoite on sis 6 rue du 19 mars, 67630 Scheibenhard (Ranska), on hakenut 15. toukokuuta 2006 kahdeksikymmeneksiviideksi vuodeksi toimilupaa nestemäisten tai kaasumaisten hiilivetyjen kaivauksiin (ns. Muehlwegin toimilupa) noin 5,3 neliökilometrin alueella, joka kuuluu Bas-Rhinin departementtiin.

Toimilupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri:

Pisteet Pituus Leveys A 6,40° I 54,40° P B 6,36° I 54,40° P C 6,36° I 54,38° P D 6,40° I 54,38° P

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 19. huhtikuuta 1995 etsimisluvista antaman ja myöhemmin muuttaman asetuksen 95-427 (Journal officiel de la République française, 22.4.1995) 3 ja 4 pykälässä. Asetuksen voimassaoloa on jatkettu Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 63 pykälällä.

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa muutetussa asetuksessa 95-427. Kilpailevat hakemukset on toimitettava kaivosasioista vastaavalle ministerille alla olevaan osoitteeseen.

Päätökset alkuperäisestä ja kilpailevista hakemuksista tehdään mainitun asetuksen 5 pykälässä määritettyjä etsimislupien myöntämisperusteita noudattaen kolmen vuoden kuluessa siitä päivästä, kun Ranskan viranomaiset ovat vastaanottaneet alkuperäisen hakemuksen tai viimeistään 16. toukokuuta 2009.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minière) 79 pykälään ja 79 pykälän 1 momenttiin sekä kaivostöistä 9. toukokuuta 1995 annettuun muutettuun asetukseen nro 95-696 (Journal officiel de la République française, 11.5.1995). Lisätietoja saa seuraavasta osoitteesta:

Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, [(puhelin: (33) 144 97 23 02, faksi: (33) 144 97 05 70].

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994.